
זבחים לא ע"ב



טקסט הדף מנוקד



הָא לֶאֱכוֹל וְלֶאֱכוֹל דּוּמְיָא דְּלֶאֱכוֹל וּלְהַקְטִיר וְהֵיכִי דָּמֵי בִּשְׁנֵי בְּנֵי אָדָם מִצְטָרֵף שְׁמַע מִינַּהּ


בָּעֵי רָבָא חִישֵּׁב לֶאֱכוֹל כְּזַיִת בְּיָתֵר מִכְּדֵי אֲכִילַת פְּרָס מַהוּ לַאֲכִילַת גָּבוֹהַּ מְדַמֵּינַן לֵיהּ אוֹ לַאֲכִילַת הֶדְיוֹט מְדַמֵּינַן לֵיהּ


אָמַר אַבָּיֵי תָּא שְׁמַע לֶאֱכוֹל כַּחֲצִי זַיִת וּלְהַקְטִיר כַּחֲצִי זַיִת כָּשֵׁר שֶׁאֵין אֲכִילָה וְהַקְטָרָה מִצְטָרְפִין טַעְמָא דְּלֶאֱכוֹל וּלְהַקְטִיר הָא לֶאֱכוֹל וְלֶאֱכוֹל מִצְטָרֵף וְהָא הַקְטָרָה בְּיוֹתֵר מִכְּדֵי אֲכִילַת פְּרָס הוּא


דִּלְמָא בְּהֶיסֵּק גָּדוֹל


לֶאֱכוֹל כַּחֲצִי זַיִת וּלְהַקְטִיר כַּחֲצִי זַיִת כָּשֵׁר טַעְמָא דְּלֶאֱכוֹל וּלְהַקְטִיר הָא לֶאֱכוֹל וְלֶאֱכוֹל דָּבָר שֶׁאֵין דַּרְכּוֹ לֶאֱכוֹל מִצְטָרֵף


הָא קָתָנֵי רֵישָׁא לֶאֱכוֹל אֶת שֶׁדַּרְכּוֹ לֶאֱכוֹל (מִצְטָרֵף) אֶת שֶׁדַּרְכּוֹ לֶאֱכוֹל אִין שֶׁאֵין דַּרְכּוֹ לָא


אָמַר רַבִּי יִרְמְיָה הָא מַנִּי רַבִּי אֱלִיעֶזֶר הִיא דְּאָמַר מְחַשְּׁבִין מֵאֲכִילַת אָדָם לַאֲכִילַת מִזְבֵּחַ וּמֵאֲכִילַת מִזְבֵּחַ לַאֲכִילַת אָדָם דִּתְנַן הַשּׁוֹחֵט אֶת הַזֶּבַח לֶאֱכוֹל דָּבָר שֶׁאֵין דַּרְכּוֹ לֶאֱכוֹל וּלְהַקְטִיר דָּבָר שֶׁאֵין דַּרְכּוֹ לְהַקְטִיר כָּשֵׁר וְרַבִּי אֱלִיעֶזֶר פּוֹסֵל


אַבָּיֵי אָמַר אֲפִילּוּ תֵּימָא רַבָּנַן וְלָא תֵּימָא הָא לֶאֱכוֹל וְלֶאֱכוֹל דָּבָר שֶׁאֵין דַּרְכּוֹ לֶאֱכוֹל אֶלָּא אֵימָא הָא לֶאֱכוֹל וְלֶאֱכוֹל דָּבָר שֶׁדַּרְכּוֹ לֶאֱכוֹל


מַאי קָא מַשְׁמַע לַן אִי דָּבָר שֶׁדַּרְכּוֹ לֶאֱכוֹל קָא מַשְׁמַע לַן מֵרֵישָׁא שְׁמַע מִינַּהּ כַּחֲצִי זַיִת בַּחוּץ כַּחֲצִי זַיִת לְמָחָר פָּסוּל הָא כַּחֲצִי זַיִת לְמָחָר פִּיגּוּל


אֶלָּא אִי לֶאֱכוֹל וּלְהַקְטִיר מִדּוּקְיָא דְּרֵישָׁא שְׁמַע מִינַּהּ לֶאֱכוֹל דָּבָר שֶׁדַּרְכּוֹ לֶאֱכוֹל אִין שֶׁאֵין דַּרְכּוֹ לֶאֱכוֹל לֹא


הַשְׁתָּא וּמָה לֶאֱכוֹל וְלֶאֱכוֹל דָּבָר שֶׁאֵין דַּרְכּוֹ לֶאֱכוֹל לָא מִצְטָרֵף לֶאֱכוֹל וּלְהַקְטִיר מִיבְּעֵי


לֶאֱכוֹל וּלְהַקְטִיר אִיצְטְרִיךְ סָלְקָא דַּעְתָּךְ אָמֵינָא הָתָם הוּא דְּלָאו כִּי אוֹרְחֵיהּ קָא מְחַשֵּׁב אֲבָל הָכָא דִּבְהַאי כִּי אוֹרְחֵיהּ וּבְהַאי כִּי אוֹרְחֵיהּ אֵימָא לִיצְטָרֵף קָא מַשְׁמַע לַן


הֲדַרַן עֲלָךְ כׇּל הַזְּבָחִים שֶׁקִּבְּלוּ דָּמָן


מַתְנִי' כׇּל הַפְּסוּלִין שֶׁשָּׁחֲטוּ שְׁחִיטָתָן כְּשֵׁרָה שֶׁהַשְּׁחִיטָה כְּשֵׁרָה בְּזָרִים וּבְנָשִׁים וּבַעֲבָדִים וּבִטְמֵאִים וַאֲפִילּוּ בְּקׇדְשֵׁי קָדָשִׁים וּבִלְבַד שֶׁלֹּא יִהְיוּ טְמֵאִים נוֹגְעִין בַּבָּשָׂר לְפִיכָךְ הֵן פּוֹסְלִין בְּמַחְשָׁבָה




רש"י





	הא לאכול ולאכול. לשנים דומיא דלאכול ולהקטיר שאין זית שלם לאוכל אחד מצטרף: ביתר מכדי אכילת פרס. לשהות בין תחילת אכילתו לסופה יותר מכדי אכילת פרס דאילו גבי כל איסורים שבתורה קיימא לן דלא הויא אכילה הכא מאי: לאכילת גבוה מדמינן לה. דהא איתקוש לענין מחשבה אכילת גבוה ואכילת אדם בהדי הדדי ואכילת גבוה אף ביותר מכדי אכילת פרס היא פעמים שאינו ממהר לשרוף: ה''ג לאכול ולאכול דומיא דלהקטיר מצטרף. והיכי דמי יותר מכדי אכילת פרס לאכול חצי זית ולחזור ולאכול חצי זית ובין זה לזה יותר מכדי אכילת פרס דומיא דהקטרה מצטרף: דלמא. האי להקטיר דקתני בהיסק גדול קאמר ודכוותה דוקא לאכול ולאכול דמצטרף: ה''ג מתני' לאכול כחצי זית כו' טעמא דלאכול ולהקטיר כו' דבר שאין דרכו לאכול כי האי להקטיר דמתני' דקמיירי (הא) באימורים: הא קתני רישא זה הכלל כל השוחט והמקבל לאכול דבר שדרכו לאכול כו'. אלמא מאכילת מזבח לאדם לאו מחשבה היא: הא מני הך סיפא. דאיצטריך למיתני אין אכילה והקטרה מצטרפין רבי אליעזר היא: לאכול דבר שאין דרכו לאכול. [דהיינו] אימורין וחישב עליו חוץ למקומו או חוץ לזמנו: אלא אימא הא לאכול ולאכול דבר שדרכו לאכול. הכי דוק מיניה אכילה והקטרה אין מצטרפין לפגל הא לאכול ולאכול דבר שדרכו לאכול מצטרף ואע''ג דחשיב לחצאין: ומאי קמ''ל. הך סיפא אי לאו למידק מיניה הא לאכול ולאכול דבר שאין דרכו לאכול דומיא דלהקטיר מאי קמשמע לן למה לי למתני אי לאכול ולאכול דבר שדרכו לאכול קא משמע לן כדקאמרת דמחשבת חצאין מצטרפת מרישא שמעת מינה: ואי לאכול ולהקטיר. כלומר ואי היא גופה קא אתא לאשמועינן דאין אכילה והקטרה מצטרפת ולאו לדיוקא דילה אתאי: מדיוקא דרישא שמע מינה. דקתני לאכול דבר שדרכו לאכול הויא מחשבה אבל לאכול דבר שאין דרכו לאכול לא הוי מחשבה ש''מ דאם חישב לאכול חצי זית בשר וחצי זית אימורים לא מצטרפי וכל שכן לאכול חצי זית בשר ולהקטיר חצי זית אימורין דלא מצטרפי: השתא ומה לאכול ולאכול לא מצטרפי. בשר ואימורים לאכול ולהקטיר מיבעיא: התם. כי חישב לאכול אימורים הוא דלא מצטרף בהדי אכילת בשר משום דלאו כי אורחיה קמחשב אבל לאכול בשר ולהקטיר אימורין דבהאי כי אורחיה קמחשב כו' קמ''ל: מתני' כל הפסולין ששחטו שחיטתן כשרה. כדיליף בגמ': ובטמאים. בטמא שרץ קאמר שאינו מטמא כלי דלאו אב הטומאה הוא או בטמא מת וכגון שבדק קרומית של קנה ושחט בה אבל בסכין לא שהוא מטמא את הסכין והסכין מטמא את הבשר וכגון דעביד סכין אריכא ושחיט: לפיכך הן פוסלין. את הקרבן במחשבה אם שחטוהו במחשבה הואיל וראוין לעבודה זו מחשבתן מחשבה:





תוספות





	הא לאכול ולאכול דומיא דלאכול ולהקטיר מצטרף. וא''ת דלמא לעולם לא יצטרף ואתא למידק דלאכול ולאכול בחד גברא מצטרף ואפי' ביתר מכדי אכילת פרס וכן בתר הכי דדייק אביי דלאכול ולאכול ביתר מכדי אכילת פרס מצטרף מדקתני לאכול ולהקטיר דלמא אתא למידק דלאכול ולאכול בשני בנ''א מצטרף ויש לומר דדייק מדתלי טעמא שאין הקטרה ואכילה מצטרפין משום דהאי אכילה והאי הקטרה הא אי חשיבא הקטרה כאכילה הוה מצטרף (אי חשיבא הקטרה) אע''ג דהוי כעין שני בני אדם וביתר מכדי אכילת פרס: ביתר מכדי אכילת פרס מהו. וא''ת לוכח מדתנן חצי זית בחוץ חצי זית למחר פסול וי''ל דדלמא בלהקטיר אע''ג דרישא קתני לאכול כזית בחוץ כזית למחר שמא בבא דחצי זית מיירי בלהקטיר דווקא: ומאי קמ''ל אי לאכול ולאכול שדרכן לאכול כו'. תימה טובא קמ''ל כדדייק אביי גופיה לעיל לאכול ולאכול בשני בני אדם וביתר מכדי אכילת פרס: מתני' כל הפסולין ששחטו: שהשחיטה כשרה בנשים. בגמרא מוכח דנשים שוחטות אפי' לכתחילה הא דתנן ששחטו דיעבד משום דבעי למיתני טמאים דלכתחילה לא ולא קאמר משום דבעי למיתני נשים דקתני ברישא מיכן תשובה למה שכתבו בהלכות א''י דנשים לא ישחטו מפני שדעתן קלה ועוד כתוב בהן שחט ולא בירך וערום ששחט שחיטה פסולה ונראה שהם חומרות בעלמא שהיה אומר אותו החכם שכתב הלכות ארץ ישראל: ובטמאים. מפרש בגמרא דלכתחילה אין שוחטין שמא יגעו בבשר ואע''ג דדם קדשים אינו מכשיר חיבת הקודש מכשרת או כשהעבירה בנהר ועדיין משקה טופח עליה כדאמר בפ''ק דפסחים (דף כ.) וא''ת תיפוק ליה דלמא אתיא לאימשוכי בפנים ואפי' טהור גמור לבן זומא דאמר (יומא ל.) הנכנס למקדש טעון טבילה אין יכול לשחוט בסכין ארוכה דלמא אתי לאמשוכי כדאמר בפ' אמר להם הממונה (שם דף לא.) וי''ל דבטהור שייך למיגזר טפי דלמא אתי לאימשוכי אבל טמא מיזהר זהיר ומידכר ומשום הכי לא נקט נמי שמא יכניס ידו לפנים אע''ג דאיכא איסורא למאן דאמר (לקמן לב:) ביאה במקצת שמה ביאה ומיהו איכא למימר דנקט טעמא דהוי לכולי עלמא והקשה ה''ר אפרים והיאך במוקדשין שוחט דאע''ג דמוקי לה בגמ' בסכין ארוכה איך יתכן שיהא כל כך ארוכה מהר הבית עד עזרת ישראל כדתנן במסכת כלים (פ''א מ''ח) החיל מקודש מהר הבית שאין עובדי כוכבים וטמאי מתים נכנסין לשם עזרת נשים מקודשת הימנה שאין טבול יום נכנס לשם ואפי' אי האי סוגיא בטמא שרץ ומותר ליכנס בחיל מ''מ עזרת נשים ארוכה קל''ה אמה והיאך יתכן שתהא סכין ארוכה כל כך וי''ל דהיכא דנטמא בעזרת נשים לא





רש"ש

גמרא סד"א כו' אבל הכא דבהאי כי אורחיה כו' קמ"ל. ק"ל דאכתי מה יענה להא דתנן לקמן בספ"ו גבי חטאת העוף ועולתו כה"ג והתם לאו כי אורחיה. דחטאת כולה לכהנים ואין למזבח אלא דמה. ובעולה אין לכהנים בה כלום אלא כולה למזבח. ואולי התם שיגרא דלישנא דהכא תני. וכה"ג תני התם או שמלק ומיצה הדם חוץ למקומו. וכן בחטאת העוף שם או שמילק ומיצה הדם שלא לשמה עיין שם ובמאי פיגל עיין מעילה (ריש דף ט) ובתד"ה לצדדין ובמש"כ שם בס"ד:



במשנה ובטמאים. בתוי"ט ולא כי"נ דל"ג דהא כו'. אנכי שמעתי בשם גדול אחד ליישב קושיית התוס' על הלכות א"י שכ' דנשים לא ישחטו מדוע לא קאמר הש"ס משום דבעי למיתני נשים. ואמר דפי' כל הפסולים היינו הנך דחשבינהו בפרק דלעיל. והתם הוזכר טמא. אבל לא נשים. וממילא לפ"ז מאן דל"ג כאן ובטמאים לא משתבש. אמנם לשון הגמרא משום דקבעי למיתני טמאים למ"ה:





צאן קדשים

גמרא חישב לאכל כזית ביתר מכדי א״פ מהו כו׳. ולא דמי לבעיא דלעיל דאם חישב לאכל בשני בני אדם דפשטיה דהוי פיגול דאזלינן בתר מחשבתו בשלמא התם הוי אכילה באדם אחד מ״ה אזלינן בתר מחשבתו ומפגל אבל הכא אפילו באדם אחד לא הויא אכילה ומבעיא ליה אי מדמינן לאכילת גבוה או לאו:


שם לאכל כחצי זית ולהקטיר כחצי זית כו׳ כצ״ל:


שם הא כחצי זית למחר וכחצי זית למחר פיגול כו׳ כצ״ל. ובד״ח עירבב הגירסא:


רש״י ד״ה ביותר מכדי א״פ כו׳ שבתורה קיימא לן כו׳ כצ״ל:


ד״ה ה״ג לאכול ולאכול דומיא דלהקטיר מצטרף כו׳. והא דלא ניחא לרש״י כגירס׳ שלפנינו ודייק טעמא שאין אכילה והקטרה מצטרפים משום דהאי אכילה והאי הקטרה הא אי חשיבא הקטרה לאכילה מצטרפים אע״ג דהוי ביתר מכדי א״פ וכ״כ תוס׳. וגם לעיל יש לדקדק למה לא ניחא למיפשט כגירסא זו ואפשר לומר דמ״ה לא ניחא לרש״י גירסא זו כיון דמסקינן לקמן אליבא דאביי דהיא גופא אתי לאשמעינן ולאו אדיוקא דאע״ג דהאי כי אורחיה מחשיב והאי כי אורחיה מחשיב אפ"ה אינו מצטרף לפ״ז ליכא למידק הא אי חשיבא הקטרה כאכילה מצטרף דהא כ״ש הוא דעל הקטרה לאו אורחיה לחשוב בלשון אכילה וכי מחשיב לאו כי אורחיה מחשיב פשיטא דאינו מצטרף מ״ה גורס רש״י הא ולאכול ולאכול דומיא דלאכול ולהקטיר דהיינו לב׳ ב״א או ביותר מכדי א״פ מצטרף דמחשב על אכילת ב״א דאורחיה לאכול כנ״ל ברור ונכון כונת רש״י:


בא״ד ודכוותא דיקא לאכול כו׳ כצ״ל:


ד״ה הא מני כו׳ מצטרפין ר׳ אליעזר היא הד"א והס"ד:


ד"ה לאכול דבר שאין דרכו לאכול דהיינו אימורין וחושב כו' כצ״ל:


ד״ה אלא אימא כו׳ אין מצטרפין לפסול הא לאכול ולאכול דבר שדרכו לאכול מצטרפין לפגל ואע״ג כו' כצ״ל:


ד״ה ומאי קמ״ל כו׳ דומיא דלהקטיר מאי קמשמע לן מצטרפת מרישא שמע מינה הס״ד והד״א וכצ״ל:


ד״ה ואי לאכול כו' לאו אדיוקא כו׳ כצ״ל:


ד״ה מדיוקא דרישא כו׳ הוא דהוי מחשבה כו' כצ״ל:


תוס׳ ד״ה ביתר מכדי א״פ כו׳ וי״ל דדילמא בלהקטיר כו׳ והא דפריך לקמן מרישא ש״מ כחצי זית בחוץ כחצי זית למחר פסול כו׳. ואף על גב דמרישא ליכא למשמע דדלמא בהקטרה מ״מ לענין צירוף פריך שפיר דמ״ש הקטרה מאכילה וק״ל:


ד״ה הא לאכול ולאכול כו׳ וא״ת דילמא לעולם כו׳. פי׳ דמיבעי ליה תרתי שני ב״א ואדם אחד ביתר מכדי א״פ ובעי למיפשט תרווייהו מדיוקא חדא דילמא זיל הכא קמדחי ליה וזיל הכי קמדחי ליה ומנ״ל למיפשט תרווייהו:


בא״ד הוה מצטרף אע״ג דהוה כו׳ כצ״ל. פי׳ ולאו מדיוקא בעי למישפט הנך תרתי איבעיא אלא מגופא דמתני׳:


ד״ה ומאי קמ״ל כו׳ תימא טובא קמ״ל כו'. זה התימא אזל לפי שיטתן דכתבו לעיל בד"ה ביתר מכדי כו' דמרישא ליכא למשמע מיניה דדילמא בלהקטיר מיירי אבל לענ״ד לאו תמיה היא דאפשר לפרש דהמקשן סבר דמרישא איכא למישמע מיניה שני ב״א ויתר מכדי א״פ דהוי דומיא דכחצי זית בחוץ וכחצי זית למחר ובלהקטיר ליכא לאוקמא כיון דקתני רישא לאכל כזית בחוץ כמו שכתבו תוס׳ לעיל ומשום הכא פריך שפיר מאי קמשמע לן דמרישא שמעינן נ״ל וברור הוא:


הדרן עלך כל הזבחים שקבלו דמן


פרק שלישי


תוס׳ ד"ה שהשחיטה כשירה כו׳ אפילו לכתחלה מדשני דתנן כו׳ כצ״ל. אבל תמיה לי לפ״ז דלא נקט דיעבד רק משום טמא ובאידך אפילו לכתחלה כשרים ה״ל למיתני הכל פסולין שוחטין ושחיטתן כשרה בזרים בנשים ובעבדים ובטמאים כו׳ והוה משמע הכל פסולין שוחטין היינו אפילו לכתחלה ושחיטתן כשירה דיעבד קאי אטמא דלכתחלה לא ישחוט כדקתני במס׳ חולין דף ב׳ ודייק הכי בשלמא להלכות א״י דנשים ועבדים נמי לכתחלה לא ישחטו ונקט דיעבד משום הנך תלתא שפיר למיתני הכי כל הפסולים ששחטו כו' כיון דעיקר פסולים דנקט במתניתין לכתחלה לא ישחטו חוץ מזרים אבל השתא דעיקר פסולים דנקט במתני׳ שוחטים אפילו לכתחלה חוץ מטמא הל״ל למיתני כדתני׳ במתני׳ דחולין ואתי למעוטי התם נמי טמא דוקא דיעבד וצ"ע:


ד״ה ובטמאים מפרש כו׳ ואפילו אי לוקי להאי סוגיא בטמא כו׳ כצ״ל:


בא״ד דסמיך למחנה שכינה ואמרינן כו׳ כצ״ל:


בא״ד וחצי׳ בחול ועוד בסוטה פרק היה נוטל קתני והם אומרים כו׳ כצ״ל:


בא״ד ואי מדרבנן אסור מאי קושיא כו׳. פי׳ דלמא הא דקאמר הוציא היינו מדרבנן אלא ע״כ דמותר אפי׳ מדרבנן:


בא״ד אע״פ שסמוכים ממש למחנה שכינה כו׳ כצ״ל. פי׳ שאר מקומות סמוכים יותר למחנה שכינה מעזרת נשים אפ״ה החמירו בעזרת נשים יותר:


בא״ד שער האיתן המשמש כו׳. פי׳ אבל בשאר לשכות כגון בית המוקד לא גזרו ומ״ה לא היה צריך סכין ארוכה כ״כ בשאר לשכות:


בא״ד אף חוץ לחיל ולהר הבית כו׳ כצ״ל: פי׳ ומשום דנדה אסורה אף בהר הבית:


בא״ד בצידי העזרה דשחיטתן בצפון כו׳ כצ״ל:


בא״ד מ״מ למ״ד מרחק צפון היאך שחיט בסכין ארוכה עשרים ושתים אמה אין לחוש בכך דשחיטה כשירה בדיעבד קאמר ושמא יגעו בבשר כו׳ כצ״ל. פי׳ וקאי אדלעיל דבקדשי קדשים לא אפשר ליה אפילו לפי׳ ר״ת מ״ה כתבו דאין לחוש כיון דשחיטה כשירה בדיעבד קאמר ושמא יגעו נקט משום ק״ק דבקדשי קדשים לא שייך שמא יגעו כיון שהיה רחוק ממנו ך״ב אמה נ״ל. וגירסא שלפנינו הוא גירסת מ״ו הב״ז ואינו מן הצורך כאשר כתבתי:


בא״ד וה״ר אפריס מפרש כו׳. פי׳ ומיירי שנטמא כשהיה בגגות ועליות. ובזה שקטה קושי׳ מ״ו הב״ז:

חק נתן

גמרא בעי רבא חישב לאכול כזית ביתר מכדי אכילת פרס מהו וכו׳ דילמא בהיסק גדול מוכח דהאי בעיא לא איפשיטא והנה הרמב״ם ז״ל בפי״ד מהל׳ פסולי המוקדשין דין י׳ פסק אותה בפשיטות דמצטרף וע"ש להכ״מ וליכא למימר דפסק לחומרא משום דאיסור דאורייתא הוא דהא חומרא היא דאתיא לידי קולא שמביא חולין בעזרה ודוק. ועיין להתי״ט לקמן בפ״ג משנה ג׳ ישוב לפסק הרמב״ם ז"ל ודוק:


שם אלא אימא וכו׳ מאי קמ״ל אי לאכול ולאכול דבר שדרכו וכו׳ כחצי זית למחר פסול אלא אי לאכול ולהקטיר וכו׳ כצ״ל:


תוס׳ ד״ה הא לאכול וכו׳ וי״ל וכו׳ הא אי חשיבא הקטרה באכילה הוה מצטרף אע"ג וכו׳ כצ״ל והשאר נמחק:


הדרן עלך כל הזבחים שקבלו דמן


פרק שלישי


תוס' בד"ה שהשחיטה וכו׳ בגמרא מוכח דנשים וכו' עיין להט״ז י״ד ריש הל׳ שחיטה ס״ק ב׳:

ברכת הזבח

חידושים


פרק שלישי


תוס׳ ד״ה ובטמאים כו׳ ואפילו טהור גמור כו׳ נכנסין לשם ואפי׳ אי האי סוגיא (ר״ל סוגיא דכאן איירי בטמא שרץ) בטמא שרץ ומותר ליכנס בחיל מ״מ עזרת נשים כו׳ (כצ"ל נ״ל ויש מגיהים בטמא שרץ והלא עזרת כו' ודוק) דסמיך למחנה שכינה ואמרינן כו׳ (כצ״ל מחנה לוי׳ כדתנא כו׳ וחציה בחול ובסוטה פ׳ כו׳ זימני דמשמע שהיו נבהלים להוציאה וממהרים מאד כו׳ למ״ד מרחק צפון ושחיט בסכין כו׳ ואין לחוש בכך (ר״ל לשמא יגע כיון דרחוק ממנו כ״ב אמה כו׳) הא דקאמר דשחיטה כשירה בדעבד ושמא יגעו כו׳ (כצ״ל נ״ל ודוק) ובסכין ארוכה למ״ד ביאה כו׳ לא אצטריך לדחות עשה דהיאך יעלה לגגין דרך הר הבית והחיל (הס״ד וכצ״ל). אכן לא ידעתי א״כ בשחיטה נמי היאך הי׳ יכול לעלות דרך הר הבית והחיל על גג העזרה אלא ע״כ שהי׳ עולה על גג עזרה לחוד דרך עזרה מבחוץ א״כ גם במצורע ה״ל לעשות כן ואפשר דגם לתי׳ זה איירי בטמא שרץ שמותר ליכנס לחיל ועל עזרת נשים עלה דרך גג עד גג עזרה אבל במצורע קרי אסור לו ליכנס להר הבית וחיל שלא הי׳ להם גג וצ״ע ודוק נראה לי:


הגהות


גמרא והתנן לאכול כחצי זית כו' (גז״ש במיימוני):


בעי רב אשי חישב לאכול כו' (גז״ש):


כחצי זית בחוץ כחצי זית למחר פסול הא כו׳ כצ״ל:


לא מצטרף להקטיר מיבעיא כצ״ל:


פרק שלישי


כל הפסולין כו׳ (מיימוני פ"א מהלכות פסוה״מ ופ״ט מה' ביאת מקדש ופ״ה מה׳ מע״ק).


לפיכך הן פוסלים במחשבה כו׳ (מיימוני פרק י״ד מה׳ פסוה״מ):


רש״י ד״ה והא אנן תנן כו׳ לא מצטרפה מחשבה עם אכילה כו׳ (ובס״א מצטרפה מחשבה עם אכילה והיא היא) להדדי דכל חדא כו׳ דהוי אכילה הד״א וכצ״ל והס״ד נ״ל:


ד״ה ה״ג לאכול כו׳ פרס דומיא כו׳ הד״א.


ד״ה טעמא כו׳ באימורים הס״ד:


ד"ה הא קתני כו׳ השוחט והמקבל כו׳ הד״א:


ד״ה אלא אימא כו׳ לאכול והכי דוק כו׳ הד״א:


תוס׳ ד״ה דכתי׳ תאכלוהו אש כו׳ אמאי אין מצטרפין הס״ד:


ד״ה ביתר מכדי א״פ וא״ת לוכח מדתנן כו׳ מיירי בלהקטיר דוקא כצ״ל והס״ד:


ד״ה הא לאכול כו׳ מכדי אכילת פרס הס״ד:


ד״ה ומאי קמ״ל כו׳:


ד״ה שהשחיטה כשירה כו׳ הלכות ארץ ישראל הס״ד:

פנים מאירות

גמרא בעי רבא חישב לאכול כזית ביתר מכדי אכילת פרס כו׳ או לאכילת הדיוט מדמינן ליה {פנים מאירות: יש} להקשות מאי מבעיא ליה לרבא כיון דאיפשוט לעיל דכזית בשני בני אדם הוי פיגול ואע״ג דבאכילת הדיוט קימ"ל בכל איסורין דלא הוי אכילה כזית בשני בני אדם מ"מ הכא הוי פיגול דאזלינן בתר מחשבה א"כ אם חישב כזית ביתר מכדי אכילת פרס אף דבאכילת הדיוט לא שמיה אכילה מ״מ יהיה פיגול דמ"ש והיה נראה לישב דרבא מבעי׳ ליה בדרך את"ל ר"ל אף דבשני בני אדם לא הוי פיגול מ"מ הכא מבעי ליה דילמא לאכילת גבוה מדמינן ליה אבל מתוך פירוש התוספות לא משמע הכי ודוק:


שם לאכול כחצי זית טעמא דלאכול ולהקטיר הא לאכול כו' יש להקשות מנ"ל למידק דלאכול ולאכול דבר שאין דרכו לאכול מצטרף דילמא לעולם לא מצטרף והא דקתני שאין אכילה והקטרה מצטרפים אתי לאשמעינן לאכול ולאכול בשני בני אדם בדבר שדרכו לאכול מצטרף ועוד מנ"ל למידק הך דיוקא דבר שאין דרכו לאכול מצטרף דילמא אתי למידק דוקא אם אמר בלשון הקטרה לא מצטרף אבל בלשון אכילה מצטרף דאכילת אש הוי אכילה בדבר שדרכה לה דהיינו אימורים אבל אם חישב על דבר שאין דרכו לאכול לא והיה נראה לי לישב דהמקשה היה סבור הא דקתני לאכול חזי זית ולהקטיר חצי זית האי הקטרה מיירי שחישב על הבשר להקטיר ואף דמחשבין מאכילת אדם למזבח מ"מ אכילה והקטרה לא מצטרפים וקמ״ל בזה דוקא בלשון הקטרה לא מצטרפים אבל אם אמר בלשון אכילת אש מצטרפים א"כ תרתי ש״מ דהא הוי כעין שני בני אדם ודבר שאין דרכו לאכול מצטרפים וא"כ שפיר דייק הא לאכול ולאכול בדבר שאין דרכו לאכול מצטרף הקתני רישא כו׳ ומשני ר"א היא ואביי אמר אפילו תימא רבנן והא דקתני שאין אכילה והקטרה מצטרפים לא מיירי שחישב להקטיר בשר ותידוק מיניה הא לאכול ולאכול דבר שאין דרכו לאכול מצטרף אלא אליבא דרבנן מיירי שחישב להקטיר אימורי׳ והאי דרכו והאי דרכו ואפ"ה לא מצטרף וקמ״ל הא לאכול ולאכול דבר שדרכו לאכול מצטרף אפי׳ בשני בני אדם ופריך מאי קמ"ל אי דבר שדרכו לאכול דמצטרף אף בשני בני אדם מרישא ש"מ כחצי זית וזה מיירי בהקטרה כמו שפירש התוספות וזה הוי כעין שני בני אדם ומ"מ פסול א״כ הא למחר כחצי זית פיגול אף בשני בני אדם כו׳ אבל הכא דבהאי כי אורחא אין להקשות א"כ מנ"ל לאביי למידק לעיל בשני בני אדם כיון דהיא גופיה איצטרך י״ל דמ״מ נשמע דאם אמר בלשון אכילה מצטרפין אף דהוי כעין שני בני אדם וק"ל:


תוס׳ ד"ה שאין אכילה והקטרה מרישא הוי מצינו למידק כו' ונראה לי דלא מצי למידק מהך רישא דהא אם חישב אדם לאכול אימורי׳ לא הוי פיגול וצ"ל על כרחך דתרתי בעינן דבר הראוי לאכול וחישב על אכילה כמו דאיצטרך לימוד גבי בהמה אף בדבר שאין דרכה לאכול הוי אכילה אבל בלא קרא הוי אמינא דוקא דבר שדרכה לאכול הוי אכילה א״כ באדם נמי דלא גלי לן קרא דבר שאין דרכו לאכול לא הוי אכילה וא״כ באש דמזבח נמי דבר שאין דרכו לאכול לא הוי אכילה ואין כאן קושיא מרישא אבל מסיפא קשיא דקתני להקטיר חצי זית דהיינו אימורים אליבא דרבנן לא מצטרפי אף דזה דרכה לה ואכילת אש הוי אכילה ואי אתי הך סיפא כר"א והוא סבר דאף בדבר שאין דרכו לאכול מחשבין א״כ פשיטא אין יכול להקשות מרישא ולפי מה שכתבנו נתיישב קושית התוספות בד"ה חישב שיאכלו כלבים הא דאמרינן בסוף כל הפסולין חישב שיאכלו טמאים לא הוי פיגול וצריך לפרש טעם אמאי גרע מאכילת כלבים ולפ"ד אין כאן קושיא דבאדם צריך שיחשוב על דבר שדרכו לאכול ובטמאים כיון שאין דרכו לאכול זה הבשר לא שמיה אכילה ולא הוי פיגול כל זה נראה לי ברור ונכון בס"ד ואין אנו צריכים לחלוקים שכתבו התוספות בסוף פ׳ כל הפסולין:


ד"ה הא לאכול ולאכול כו׳ עד וכן בתר הכי נראה לי לישב קושייתם דאביי דייק הכי דע"כ בשני בני אדם מצטרף דאי לא מצטרף ואתי למידק באדם א׳ יותר מכדי אכילת פרס א"כ ליתני לאכול חצי זית ולאכול אש של מזבח לא מצטרף ומיניה הייתי דייק הא לאכול דומי׳ דאכילת מזבח מצטרף אלא ע״כ ש"מ בלשון הקטרה אינו מצטרף אבל בלשון אכילה אף בשני בני אדם מצטרף וכן נפשוט מיניה דאף באדם אחד יותר מכדי אכילת פרס מצטרף דאין לומר דאתי למידק לאכול בשני בני אדם דא״כ ליתני לאכול חצי זית ולאכול אש של מזבח דמצטרף וממילא נשמע דלשון הקטרה אינו מצטרף ושני בני אדם מצטרף ומדנקטינן בבא דאינו מצטרף ש״מ דאתי למידק דבאדם אחד יותר מכדי אכילת פרס מצטרף וק"ל:


ד"ה מאי קמ"ל תימא עד ביותר מכדי אכילת פרס ולפי מה שכתבתי בגמרא נתישב תמיהתם דאכילת פרס דחו בגמרא דילמא בהיסק גדול:

